ગુજરાતમાં આનંદી પટેલ સરકાર અને કેન્દ્રમાં નરેન્દ્ર મોદીને બે વર્ષ પુરા થતાં ભાજપે વિકાસ ગૌરવ યાત્રા શરૃ કરી છે. પરંતુ સુરતના વરાછા વિસ્તારમાં ભાજપની વિકાસ ગૌરવ યાત્રાને પાટીદાર ફેક્ટરનું ગ્રહણ લાગ્યું છે. કંરજના મારૃતિ ચોકથી રેલીની શરૃઆત થઈ ત્યારે ભાજપના કાર્યકરો અને નેતાઓ ભેગા થયાં ત્યારે રેલી શરૃ થવાની સાથે જ કેટલીક બિલ્ડીંગ પરથી અચાનક ઈંડા ફેેકવાનું શરૃ થયું હતું. જેથી ભાજપ નેતાઓ ડઘાઇ ગયા હતા. રેલી આગળ ધપી હતી. લાભેશ્વર ચોક ડાહ્યા પાર્ક નજીક જાનકી જ્વેલર્સની નીચે યાત્રા પહોંચી ત્યારે ફરી એક વખત ઈંડા પડયા હતા.બાદમાં યાત્રામાં ચારેકવાર ઇંડા ફંકાયા હતા.